Proaspăt reales pentru un al cincilea mandat în fruntea Rusiei, Vladimir Putin şi-a făcut apariţia, luni seară, în Piaţa Roşie din Moscova, acolo unde este organizat un concert şi un miting pentru a sărbători victoria sa, precum şi 10 ani de la anexarea Crimeei.
Mii de persoane au scandat numele Rusiei şi au aplaudat în momentul în care liderul de la Kremlin a sosit pe scenă.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
Putin, discurs în Piața Roșie din Moscova
În discursul său, Putin nu a mai zis ceva despre victoria lui în alegeri. A vorbit doar despre Crimeea și despre rolul strategic al acestui teritoriu ucrainean, anexat de Moscova acum 10 ani.
"În urmă cu 10 ani, aici, în Piața Roșie, chiar pe această scenă, mi-am amintit că Crimeea este adesea numită un portavion de nescufundat și este potrivit să spun că Crimeea s-a întors în portul natal. Dar Crimeea nu este doar un teritoriu important din punct de vedere strategic, nu este doar istoria noastră, tradițiile noastre și mândria Rusiei. Crimeea, mai presus de toate, este despre oameni. Ei sunt mândria noastră", a spus Putin.
Nu a uitat de teritoriile nou anexate - a spus că drumul acestora către Moscova a fost mai greu, dar că destinația a fost aceeași. La final, Putin și publicul au cântat imnul Rusiei. Unii, cu patos. Alții, ca președintele rus, mai discret.
Unele canale Telegram au relatat că studenţii au fost aduşi cu autobuzele la Moscova pentru evenimentul care se desfăşoară sub o puternică supraveghere, relatează BBC News, potrivit News.ro.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media